b'\n_START_ARTICLE_\nSoccer Tournament\n_START_PARAGRAPH_\nSoccer Tournament (kraj\xc5\xa1e UT Soccer, SCR) je eden izmed dodatkov ra\xc4\x8dunalni\xc5\xa1ke igre Unreal Tournament, ki pa ni delo avtorjev igre. Aktualno, originalno verzijo je v letu 2002 izdala skupina ShrimpWorks, katere "ustanovitelj" in vodja je Kenneth Watson, znan pod vzdevkom Shrimp. Kljub temu, da je originalna igra prvoosebna strelska igra (FPS), pa v dodatku Soccer Tournament ni nobenih oro\xc5\xbeij. Gre za vrsto nogometne igre, kjer vsak upravlja le enega igralca, za upravljanje \xc5\xbeoge in strel pa uporablja posebnosti premikanja, ki jih ponuja igra (tek, hoja, skok, salta, ipd.).\n_START_SECTION_\nStadioni\n_START_PARAGRAPH_\nIgra poteka na razli\xc4\x8dnih stadionih (v \xc5\xbeargonu "mapah"), ki lahko spominjajo na nogometni stadion ali pa so popolnoma domi\xc5\xa1ljijski. Tako se igra lahko odvija v kletki vise\xc4\x8di nad vulkanskim \xc5\xberelom, v ledeni jami, na hokejskem igri\xc5\xa1\xc4\x8du ali pa celo v plavalnem bazenu. Imena stadionov Soccer Tournament-a imajo predpono \'SCR\'.'